**RUSKÝ JAZYK, NEMECKÝ JAZYK A FRANCÚZSKY JAZYK**

Hodnotenie žiakov rešpektuje pravidlá z Metodického pokynu č. 21/2011 na hodnotenie žiakov stredných škôl.

Hodnotenie žiaka v cudzom jazyku sa vykonáva

a/ slovne

b/ klasifikáciou- známkou

c/ kombináciou slovného hodnotenia a klasifikácie

 Metódy a kritériá hodnotenia uplatňujeme vždy na sledovanej úrovni cudzieho jazyka podľa SERR, ktorý stanovuje všeobecný stupeň dosiahnutia jednotlivých presne špecifikovaných kompetencií.

 V predmete cudzí jazyk hodnotíme výkon žiakov na sledovaných úrovniach A1, A2, / 2. a 3. ročník a B1 4. a 5. ročník.

 Po skončení štúdia na našej škole žiak dosiahne v druhom cudzom jazyku úroveň B 1.

Pri hodnotení berieme do úvahy:

* do akej miery je žiak schopný komunikovať v cudzom jazyku
* do akej miery lexikálne a gramatické chyby narúšajú zrozumiteľnosť a dorozumievanie
* hľadisko jazykovej správnosti pri používaní bežnej slovnej zásoby a frekventovaných gramatických štruktúr
* hľadisko štylistickej adekvátnosti – formálnosť a neformálnosť vyjadrovania s ohľadom na situáciu prejavu
* rýchlosť prejavu a pohotovosť reakcie s prihliadnutím na individuálne rozdiely medzi žiakmi
* rozsah slovnej zásoby žiaka a jej využitie prostredníctvom gramatických štruktúr

**Hodnotenie ústnej odpovede :**

Ústna odpoveď môže mať tieto **formy**:

* hranie úloh – dialóg
* opis obrázka / príbeh podľa obrázka
* reprodukcia textu
* krátka prezentácia s vyjadrením vlastného názoru spojená s diskusiou
* preklad
* technika čítania

Ústna odpoveď je hodnotená známkou.
Pri jej hodnotení uplatňujeme nasledujúce kritériá:

1. komunikatívna schopnosť
2. plynulosť vyjadrovania
3. lexikálny rozsah
4. gramatická správnosť
5. výslovnosť a intonácia

**Hodnotenie písomného prejavu**

* školská písomná práca
* testy po jednotlivých lekciách
* priebežné testy

PERCENTUÁLNE HODNOTENIE PÍSOMNÉHO PREJAVU :

výborný – 100% - 88%

chválitebný – 87,99% - 75 %

dobrý – 74,99% - 60%

dostatočný – 59,99% - 40%

nedostatočný – 39,99 % - 0%

**Hodnotenie projektov**

Projektová úloha je hodnotená známkou.

Pri jej hodnotení uplatňujeme nasledujúce kritériá:

* obsah, forma, kreativita
* gramatika
* slovná zásoba
* prezentácia projektu

**Celkové hodnotenie**

 **-** z- výsledná známka

* z 1= posluch s porozumením, čítanie s porozumením z 2 = testy, gramatika, písanie
* z 3 = ústny prejav,
* z = z 1 + 2.z2 + z3

 4

Pri celkovom hodnotení sa zohľadňuje aktivita žiaka počas celého hodnoteného obdobia.

**Výsledný priemer známky sa zaokrúhľuje nasledovne:**

* 1,00-1,50 - výborný
* 1,51- 2,50 – chválitebný
* 2,51-3,50- dobrý
* 3,51- 4,50 – dostatočný
* 4,51 – a viac – nedostatočný